smcproject/ml-wiki-sentences huggingface dataset:
എന്നാൽ മാർക്ക് ഷട്ടിൽവർത്ത് ഇതിനു നൽകിയ മറുപടിയിൽ ഈ വാദം അപകടകരമാണെന്നും തങ്ങൾ സൃഷ്ടിച്ചത് മറ്റുള്ളവർ ഉപയോഗിക്കാൻ പാടില്ലെന്ന ഗോത്രവർഗ്ഗ സ്വഭാവമാണെന്നുമാരോപിച്ചു.
കാനോനിക്കലിന്റെ കമ്മ്യൂണിറ്റി മാനേജറായ ജോനോ ബേയ്ക്കൺ, ഗ്രെഗിനു നൽകിയ മറുപടിയിൽ ഉബുണ്ടു, ഡെസ്ക്‌ടോപ് ആപ്ലിക്കേഷനുകൾ വികസിപ്പിക്കാനായി സ്വയം വികസിപ്പിച്ചെടുത്ത പ്ലാറ്റ്ഫോമായ ലോഞ്ച്പാഡ് ആണ് ഉപയോഗിക്കുന്നതെന്നും, അവിടെ 18,000 സോഫ്റ്റ്‌വേറുകളുടെ വികസനം നടക്കുന്നുണ്ടെന്നും ഒപ്പം ഏറെ പ്രചാരത്തിലുള്ളതും ലോഞ്ച്പാഡ് ഉപയോഗിച്ച് വികസിപ്പിച്ചതുമായ ചില സോഫ്റ്റ്‌വേറുകളുടെ പേരുകൾ നൽകുകയും ചെയ്തു.
2010 അവസാനം ഉബുണ്ടു പതിപ്പ് 11.04 മുതൽ ഗ്നോം ഉപേക്ഷിച്ച് ഉബുണ്ടു, അവരുടെ സ്വന്തം ഡെസ്ക്ടോപ്പ് എൻവിയണ്മെന്റായ യൂണിറ്റി ആയിരിക്കും ഉപയോഗിക്കുക എന്ന ഷട്ടിൽവർത്തിന്റെ അറിയിപ്പ് ഏറെ വിമർശനങ്ങളെ വിളിച്ചു വരുത്തി.
ഡെസ്ക്ക്‌ടോപ്പ് വിപണിയിൽ അതിന്റേതായ സ്ഥാനം ലഭിച്ചതിനാൽ ഉബുണ്ടു ഇനി സെർവർ വിപണിയിലും ശ്രദ്ധകേന്ദ്രീകരിക്കും എന്നു മാർക്ക് ഷട്ടിൽവർത്ത് പറഞ്ഞിട്ടുണ്ട്.
കമ്പനികളും മറ്റും വ്യത്യസ്ത സെർ‌വർ ക്ലയന്റ് സാങ്കേതിക വിദ്യകൾ ഒരു സ്ഥലത്ത് തന്നെ ഉപയോഗിക്കാൻ സാധ്യതയില്ല എന്നാണ് ഇതിനു കാരണമായി ഷട്ടിൽവർത്ത് അവകാശപ്പെട്ടത്.
അതേ സമയം ഡെസ്ക്ക്ടോപ്പ് വിപണിയെ അക്കൂടെ തന്നെ പരിപോഷിപ്പിക്കുകയും ചെയ്യും.
ശക്തിയേറിയ കമ്പ്യൂട്ടർ വിന്യാസങ്ങൾക്കായി ക്ലൌഡ് കമ്പ്യൂട്ടിങ് മേഖലയിലേയ്ക്കും ഉബുണ്ടു വികസിക്കാൻ പോകുന്നു.
ഇപ്പോൾ ഇതിനായുള്ള ഒരു ഓപ്പൺ സോഴ്സ് സാങ്കേതിക വിദ്യയായ യൂക്കാലിപ്റ്റസ് ഉപയോഗിച്ച് പരീക്ഷിച്ചു നോക്കാൻ ഉബുണ്ടു 9.04 ജോണ്ടി ജാക്കലോപ്പ് സെർവർ മുതൽ അവസരം നൽകിയിരുന്നു.
ഉബുണ്ടു വൺ എന്നറിയപ്പെടുന്ന സൗകര്യം ഉപയോഗിച്ച് സാധാരണ ഉപയോക്താക്കൾക്കും ക്ലൗഡ് കമ്പ്യൂട്ടിങ്ങിൽ പങ്കെടുക്കാനുള്ള സൗകര്യം ഉബുണ്ടു 9.10 മുതൽ നൽകിത്തുടങ്ങി.
എന്നാൽ സെർ‌വറുകളിൽ പരക്കെ ഉപയോഗത്തിലിരിക്കുന്ന ഒറാക്കിൾ , സാപ് തുടങ്ങി നിരവധി സാങ്കേതിക വിദ്യകൾ സ്വതന്ത്രമല്ലാത്തതുകൊണ്ട് സെർ‌വർ സാങ്കേതിക വിദ്യയിൽ എങ്ങനെയാണ് വിപണിയെ സമീപിക്കേണ്ടത് എന്നതു സംബന്ധിച്ച് ശരിയായ ഒരു തീരുമാനമുണ്ടായിട്ടില്ല.
ഇത് ഒറ്റദിവസം കൊണ്ട് സാധിക്കുന്ന ഒന്നല്ല എന്നാണ് ഷട്ടിൽവർത്തിന്റെ അഭിപ്രായം.
എന്നാൽ ഇമെയിൽ സെർവറുകൾക്കുള്ള സാങ്കേതിക വിദ്യകൾ പൂർണ്ണമായും വികസിപ്പിച്ചെടുക്കാൻ ഉബുണ്ടുവിനു കഴിഞ്ഞിട്ടുണ്ട്.
ഇപ്പോഴും സ്വതന്ത്രമല്ലാത്ത ഹാഡ് വെയർ ഡ്രൈവറുകൾ ഉബുണ്ടുവിലുണ്ട്.
അതത് ഹാഡ് വെയർ നിർമ്മാതാക്കളെ നേരിട്ട് സമീപിച്ച് അവ സ്വതന്ത്രമാക്കാനുള്ള പദ്ധതിയും ഉബുണ്ടുവിനുണ്ട്.
പരിപൂർണ്ണമായി സ്വതന്ത്ര സോഫ്റ്റ്‌വെയർ ഉപയോഗിക്കാനുള്ള പദ്ധതിയായ ഗോബുണ്ടു പൊതുജനങ്ങൾ അത്ര കൈക്കൊള്ളാഞ്ഞതു മൂലം, അത് സമാന തരത്തിലുള്ളതും ഉബുണ്ടു ഉപയോഗിച്ചുള്ളതും എന്നാൽ ഉബുണ്ടുവുമായി ഔദ്യോഗിക ബന്ധമൊന്നുമില്ലാത്തതുമായ ന്യൂസെൻസ് (gNewSense) എന്ന ഗ്നൂവിന്റെ ഒരു പദ്ധതിയിലേയ്ക്ക് ലയിപ്പിക്കാനാണു സാദ്ധ്യത.
ഉബുണ്ടു ഇപ്പോൾ തന്നെ സ്വതന്ത്ര സോഫ്റ്റ്‌വേറുകൾ ഉപയോഗിക്കുന്നതു മൂലം, അവയുടെ സോഴ്സ് ഏവർക്കും ലഭ്യമാണ്.
അതുകൊണ്ട് തന്നെ ഒരു കാര്യം ചെയ്യാനായി വ്യത്യസ്തങ്ങളായ രീതിയിൽ ഈ സോഴ്സ് കോഡുകൾ ഉപയോഗിച്ച് നിർമ്മിച്ചിരിക്കുന്ന വ്യത്യസ്ത സോഫ്റ്റ്‌വേറുകൾ ഉണ്ടാകാം.
ഇത് ഇപ്പോൾ തന്നെ ഓരോ ഉപയോക്താവിനും അവരവർക്ക് താത്പര്യമുള്ള വിധത്തിൽ സോഫ്റ്റ്‌വേറുകൾ തിരഞ്ഞെടുക്കാൻ അവസരം നൽകുന്നു, ഭാവിയിലേതെങ്കിലും സോഫ്റ്റ്‌വെയറുകൾ അവയുടെ സ്രഷ്ടാക്കൾ ഉപേക്ഷിക്കുകയാണെങ്കിൽ മറ്റാർക്കെങ്കിലും അവ പിന്തുടർന്ന് തുടർവികസനം സാധ്യമാക്കാനുള്ള അവസരം ഇതുമൂലം ഉണ്ട്.
കാനോനിക്കലിനോ മാർക്ക് ഷട്ടിൽവർത്തിനോ എന്തെങ്കിലും സംഭവിച്ചാലോ അല്ലെങ്കിൽ കാനോനിക്കൽ ഉബുണ്ടുവിനുള്ള പിന്തുണ അവസാനിപ്പിച്ചാലോ ഉബുണ്ടു പദ്ധതിയ്ക്ക് യാതൊരു തളർച്ചയും വരാതിരിക്കാനായി ഇപ്പോൾ സജീവമല്ലെങ്കിലും ഉബുണ്ടു ഫൌണ്ടേഷൻ എന്നൊരു ഫൌണ്ടേഷൻ ഷട്ടിൽവർത്ത് സ്ഥാപിച്ചിട്ടുണ്ട്.
അത്തരമൊരവസരത്തിൽ ഉപയോഗിക്കാൻ ഉബുണ്ടു ഫൌണ്ടേഷന് ഷട്ടിൽ‌വർത്ത് തന്നെ ഒരു കോടി ഡോളർ സംഭാവന നൽകിയിട്ടുമുണ്ട്.
കുറിപ്പ് വിവരസാങ്കേതികവിദ്യ കവാടം കവാടം: സ്വതന്ത്ര സോഫ്റ്റ്‌വെയർ കവാടം: ലിനക്സ്
കുറിപ്പ് (൧) : “ ഡെസ്ൿടോപ്പ് പി.സി. വിപണന പങ്കിൽ മൈക്രോസോഫ്റ്റിനാണ് ബഹുഭൂരിഭാഗം പങ്കും, ഇതൊരു ബഗ് ആണ്. ഉബുണ്ടു ഇതു ശരിയാക്കാനാണ് നിർമ്മിച്ചിരിക്കുന്നത്. ” 2004 -ൽ ഉബുണ്ടു നിർമ്മിച്ചപ്പോൾ മാർക്ക് ഷട്ടിൽവർത്ത് അതിന്റെ ഓൺലൈൻ ഡേറ്റാബേസിൽ കുറിച്ച ആദ്യ ബഗ് ( {{ cite web }} : Check date values in: | accessdate= ( help ) ) പുറത്തേയ്ക്കുള്ള കണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) ഉബുണ്ടു ഔദ്യോഗിക വെബ്സൈറ്റ് Ubuntu Forums - Official web forums Ubuntuguide Archived 2009-01-07 at the Wayback Machine .
- Help manual (unofficial), tips, FAQ, and software guide Ubuntu Geek Archived 2008-01-23 at the Wayback Machine .
- Ubuntu Tips, Articles and How to 's Ubuntu ഓപ്പൺ ഡയറക്റ്ററി പ്രൊജക്റ്റിൽ Ubuntu at DistroWatch Tour of the Ubuntu applications (Screencast Video) Archived 2008-01-21 at the Wayback Machine .
Interview with Mark Shuttleworth about Ubuntu Mark Shuttleworth explains the Top Ten Reasons Why Ubuntu Is Best for Enterprise Use (CIO.com article) Archived 2008-05-16 at the Wayback Machine .
Ubuntu Tips Archived 2017-05-20 at the Wayback Machine .
- A site maintaining a collection of tips and tricks for Ubuntu Ubuntu Server 7.10 Howto - How to turn a legacy PC into a Web server running Ubuntu Server 7.10 Googlubuntu Archived 2008-02-12 at the Wayback Machine .
- Search engine based on google for (K)Ubuntu users https://shipit.ubuntu.com Archived 2006-08-24 at the Wayback Machine .
- ഉബുണ്ടു ഇൻസ്റ്റലേഷൻ സിഡി സൗജന്യമായി ലഭിക്കുവാൻ
ഊരാളിക്കൂത്ത് ഇംഗ്ലീഷ് വിലാസം https://ml.wikipedia.org/wiki/Ooraly_kooth
ഇടുക്കി ജില്ലയിലെ പ്രധാന ആദിവാസി ഗോത്രമായ ഊരാളി സമൂഹത്തിലെ ഒരു കലാരൂപമാണ് ഊരാളിക്കൂത്ത്.
കാട് വെട്ടുമ്പോഴും നിലമൊരുക്കി കൃഷിയിറക്കുമ്പോഴും വിളവെടുക്കുമ്പോഴും മരണാനന്തരചടങ്ങിലും കാത്കുത്ത്- തിരണ്ടുകല്യാണത്തിനുമാണ് ഊരാളികൂത്ത് നടത്തിയിരുന്നത്.
ജീവിതവും സംസ്കാരവുമായി ബന്ധപ്പെട്ട എട്ട് ചുവടുകളാണ് കൂത്തിലുള്ളത്.
വായ്പാട്ടിനൊപ്പം മത്താളം, കിന്നീരം, ജാലറി തുടങ്ങിയ വാദ്യോപകരണങ്ങളും ഉപയോഗിക്കുന്നു.
12 സ്ത്രീകളാണ് നൃത്തം ചെയ്യുക.
11 പുരുഷന്മാർ വായ്പാട്ട് പാടും.
“ തെക്കേതെരുവിലും തേരോടുംവീഥിക്കും
മത്തളക്കാരനെ വെച്ചിരുന്തേ വെച്ചിരുന്തേ ചാമി വെച്ചിരുന്തേ എത്തിനെ നേരം വെച്ചിരുന്തേ ”
എന്നിങ്ങനെയാണ് ഊരാളിക്കൂത്തിലെ പാട്ട്.
അവലംബം ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) പുറം കണ്ണികൾ വീഡിയോ Archived 2013-01-24 at the Wayback Machine .
എം.എൻ. നായർ ഇംഗ്ലീഷ് വിലാസം https://ml.wikipedia.org/wiki/M.
N._Nair
തിരുവിതാംകൂർ നിയമ സഭാംഗമായിരുന്നു എം.എൻ. നായർ  എന്നറിിയപ്പെട്ടിരുന്ന എം. നീലകണ്ഠൻ നായർ .
കോട്ടയം ജില്ലയിൽ കുമരകത്ത് ജനിച്ച എം.എൻ  ബി എ ബിരുദം നേടിയ ശേഷം തിരുവിതാംകൂർ വിദ്യാഭ്യാസവകുപ്പിൽ അധ്യാപകനായി ജോലി നോക്കി.
പിന്നീട് നായർ സമുദായ ഉന്നമനത്തിനായി ജോലി രാജിവെച്ചു പ്രവർത്തനങ്ങളിൽ മുഴുകി.
നല്ലൊരു വാഗ്മി കൂടി ആയിരുന്നു എം എൻ നായർ.
എൻ.എസ്.എസ് ഓർഗനൈസിംഗ് സെക്രട്ടറിയായിരുന്നു.
കുമരകത്തെ കർഷകസംഘം രൂപീകരിച്ച സംഘത്തിൽ പ്രധാനിയായിരുന്നു.
ഇദ്ദേഹത്തിന്റെ സ്മരണക്കായി കൈനിക്കര കുമാരപിള്ള പത്രാധിപരായി എം.എൻ. നായർ മാസിക പുറത്തിറക്കിയിരുന്നു.
അവലംബം ↑ http://nss.org.in/former-officials/ ↑
എഡ്വേർഡ് ഡബിൾഡേ Edward Doubleday (ചിത്രകാരൻ: G.H. Ford)
എഡ്വേർഡ് ഡബിൾഡേ (ജീവിതകാലം: 9 ഒക്ടോബർ 1810 – 14 ഡിസംബർ 1849) ശലഭങ്ങളിൽ താല്പര്യമുള്ള ഒരു ഇംഗ്ലീഷ് പ്രാണിപഠനശാസ്ത്രജ്ഞനായിരുന്നു .
William Chapman Hewitson -ന്റെ ചിത്രങ്ങൾ സഹിതം John O. Westwood -ഓടോപ്പംചേർന്നെഴുതിയ The Genera of Diurnal Lepidoptera: Comprising Their Generic Characters, a Notice of Their Habits and Transformations, and a Catalogue of the Species of Each Genus -ന്റെയും List of the Specimens of Lepidopterous Insects in the Collection of the British Museum -ന്റെയും പേരിലാണ് അദ്ദേഹം ഏറ്റവും അറിയപ്പെടുന്നത്.
അദ്ദേഹം 9 ഒക്ടോബർ 1810-ൽ ബെഞ്ചമിൻ-മേരി ദമ്പതികളുടെ രണ്ടാമത്തെ മകനായി Epping, Essex -ൽ ജനിച്ചു.
മൂത്ത സഹോദരൻ Henry Doubleday -ഉം ഒരു പ്രാണിപഠനശാസ്ത്രജ്ഞനായിരുന്നു.
രണ്ടുപേരും ചെറുപ്പം മുതലേ പ്രകൃതിതല്പരരും അടുത്തുള്ള വനത്തിനിന്നും പ്രാണികളെ ശേഖരിക്കുന്നവരുമായിരുന്നു.
Quakers സമുദായത്തിൽ വളർന്ന അവർക്ക് അടുത്തുള്ള Quaker സ്കൂളിൽനിന്നും നല്ല വിദ്യാഭ്യാസം ലഭിച്ചു.
1835-ൽ അദ്ദേഹം Robert Foster-യോടൊപ്പം അമേരിക്ക സന്ദർശിക്കുകയും അവിടെവച്ചു "Communications on the Natural History of North America" എന്നപേരിൽ ലണ്ടൻ Entomological Magazine -ൽ ഒരു ലേഖനപരമ്പര പ്രസിദ്ധീകരിക്കുകയും ചെയ്തു.
അവർ രണ്ടുപേരും അധികസമയം ന്യൂയോർക്കിൽ ചെലവഴിക്കുകയും ശാസ്ത്രത്തിന് അതുവരെ അജ്ഞാതമായിരുന്ന അരഡസൻ Stoneflies ഉൾപ്പെടെ ധാരാളം പ്രാണികളെ ശേഖരിക്കുകയും ചെയ്തു.
Edward Newman ആണ് അവയെ വിവരിച്ചത്.
അദ്ദേഹം രണ്ടുവർഷം അമേരിക്കയിൽ തങ്ങുകയും ധാരാളം പ്രാണികളെ ശേഖരിച്ചു British Museum ഉൾപ്പെടെ ഇംഗ്ലണ്ടിലുള്ള പല സ്ഥാപനങ്ങളിലേക്കും അയക്കുകയും ചെയ്തു.
തിരികെ ഇംഗ്ലണ്ടിലെത്തിയ അദ്ദേഹം ബ്രിട്ടീഷ് മ്യൂസിയത്തിൽ ജോലിയിൽ പ്രവേശിക്കുകയും അവിടെയുള്ള ശലഭശേഖരത്തെ ക്രോഡീകരിക്കുകയും ചെയ്തു.
14 ഡിസംബർ 1849-ൽ തന്റെ മരണംവരെ അദ്ദേഹം അവിടെ തുടർന്നു.
അദ്ദേഹവും സഹോദരനും അവിവാഹിതർ ആയിരുന്നു.
Robert Mays തന്റെ Henry Doubleday: The Epping Naturalist എന്ന പുസ്തകത്തിൽ "അദ്ദേഹം കുറെക്കാലംകൂടി ജീവിച്ചിരുന്നെങ്കിൽ 19 -ആം നൂറ്റാണ്ടിലെ ഏറ്റവും പ്രശസ്തനായ പ്രാണിപഠനശാസ്ത്രജ്ഞനായേനേ" എന്നെഴുതി.
അവലംബം പുറം കണ്ണികൾ വിക്കിസ്പീഷിസിൽ എഡ്വേർഡ് ഡബിൾഡേ എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Index Novus Litteraturae Entomologicae Archived 2020-05-31 at the Wayback Machine .
Full bibliography The Genera of Diurnal Lepidoptera Volume I (1846-1850) , Volume II (1850-1852) List of the Specimens of Lepidopterous Insects in the Collection of the British Museum in 35 parts
എഥനോൾ ഇംഗ്ലീഷ് വിലാസം https://ml.wikipedia.org/wiki/Ethanol
ബാഷ്പശീലമുള്ളതും എളുപ്പം തീ പിടിക്കുന്നതും നിറമില്ലാത്തതുമായ ഒരു ദ്രാവകമാണ് എഥനോൾ .
ഈഥൈൽ ആൽക്കഹോൾ എന്നും ഇത് അറിയപ്പെടുന്നു.
മദ്യങ്ങളിലും തെർമോമീറ്ററുകളിലും വ്യാപകമായി ഉപയോഗിക്കപ്പെടുന്ന എഥനോൾ കേന്ദ്ര നാഡീവ്യൂഹത്തിന്റെ പ്രവർത്തനത്തെ ബാധിക്കുന്ന ഒരു ആൽക്കഹോളാണ് .
ആൽക്കഹോൾ എന്ന പദം സാധാരണ പ്രയോഗത്തിൽ എഥനോളിനെ വിവക്ഷിക്കാനാണ് ഉപയോഗിക്കാറ്.
എഥിൽ ഗ്രൂപ്പിന്റെ (C 2 H 5 ) പ്രതീകം Et ചേർത്ത് EtOH എന്നും എഥനോളിനെ സൂചിപ്പിക്കാറുണ്ട്.
സ്ട്രെയിറ്റ് ചെയിൻ ആൽക്കഹോളായ എഥനോളിന്റെ രാസസമവാക്യം C 2 H 5 OH ആണ്.
CH 3 -CH 2 -OH എന്ന രീതിയിലും ഇതിനെ പ്രതിനിധീകരിക്കാം.
മെഥിൽ ഗ്രൂപ്പിലെ (CH 3 -) കാർബൺ മെഥിലീൻ ഗ്രൂപ്പിലെ (-CH 2 -) കാർബണുമായും, മെഥിലീൻ ഗ്രൂപ്പിലെ കാർബൺ ഹൈഡ്രോക്സിൽ ഗ്രൂപ്പിലെ (-OH) ഓക്സിജനുമായും ബന്ധനത്തിലേർപ്പെട്ടിരിക്കുന്നു എന്നാണ് ഇത് സൂചിപ്പിക്കുന്നത്.
എഥനോളിന്റെ എമ്പറിക്കൽ സമവാക്യം C 2 H 6 O ആണ്.
അതിനാൽ ഇത് ഡൈമെഥിൽ ഈഥറിന്റെ ഐസോമെറുകളിലൊന്നാണ് .
മനുഷ്യർ ആദ്യമായി ഉപയോഗിച്ച ബയോടെക്നോളജികളിൽ ഒന്നാണ് പഞ്ചസാരയുടെ പുളിപ്പിക്കലിലൂടെ എഥനോൾ ഉണ്ടാക്കുന്ന പ്രക്രീയ .
എഥനോളിന്റെ ലഹരി നൽകാനുള്ള കഴിവ് സംബന്ധിച്ച് പുരാതനകാലം മുതലേ മനുഷ്യർക്ക് അറിവുണ്ടായിരുന്നു.
ചൈനയിൽ നിന്ന് കണ്ടെടുത്ത 9,000-വർഷം പഴക്കമുള്ള കളിമൺ പാത്രത്തിലെ ഉണങ്ങിയ അംശത്തിൽ നിന്ന് ആധുനിക ശിലായുഗത്തിലെ ആൾക്കാർ മദ്യം ഉപയോഗിച്ചിരുന്നു എന്ന് മനസ്സിലാക്കാം.
ആദ്യകാലത്തുതന്നെ ഗ്രീക്കുകാർക്കും അറബികൾക്കും വാറ്റൽ പ്രക്രീയയെപ്പറ്റി അറിവുണ്ടായിരുന്നുവെങ്കിലും പന്ത്രണ്ടാം നൂറ്റാണ്ടിൽ സ്കൂൾ ഓഫ് സാലെർണോയിലെ ആൽക്കെമിസ്റ്റുകളാണ് വൈനിൽ നിന്ന് ആദ്യമായി ആൾക്കഹോൾ വാറ്റിയതായി രേഖയുള്ളത്.
റെയ്മണ്ട് ല‌ൾ എന്നയാളായിരുന്നു ആദ്യമായി 100% ആൾക്കഹോളിനെക്കുറിച്ച് (ആബ്സൊല്യൂട്ട് ആൾക്കഹോൾ) പരാമർശിച്ചയാൾ.
1796-ൽ ജോഹാൻ ടോബിയാസ് ലോവിറ്റ്സ് എന്നയാൾ എഥനോളും വെള്ളവും കലർന്ന മിശ്രിതം ജലാംശമില്ലാത്ത ക്ഷാരത്തോട് (അൻഹൈഡ്രസ് ആൽക്കലി) ചേർത്ത് ഇളം ചൂടിൽ വാറ്റി 100% ശുദ്ധമായ എഥനോൾ ഉണ്ടാക്കി.
അന്റോയിൻ ലവോയ്സിയർ കാർബണും ഹൈഡ്രജനും ഓക്സിജനും കലർന്ന ഒരു തന്മാത്രയാണ് എഥനോളിന്റെതെന്ന് വിവരിക്കുകയുണ്ടായി.
1807-ൽ നിക്കോളാസ്-തിയഡോർ ഡെ സൗസ്സ്യൂർ എഥനോളിന്റെ രാസവാക്യം (കെമിക്കൽ ഫോർമുല) കണ്ടെത്തി.
അൻപതു വർഷത്തിനു ശേഷം ആർച്ചിബാൾഡ് സ്കോട്ട് കൂപ്പർ എഥനോളിന്റെ രാസഘടന (സ്ട്രക്ചറൽ ഫോർമുല) കണ്ടെത്തി.
ഒരു രാസവസ്തുവിന്റെ ഘടന കണ്ടുപിടിച്ച ആദ്യ സംഭവങ്ങളിലൊന്നാണിത്.
കൃത്രിമമായി എഥനോൾ ആദ്യമായി നിർമിച്ചത് 1825-ലായിരുന്നു.
മൈക്കൽ ഫാരഡേ ആയിരുന്നു സ്രഷ്ടാവ്.
സൾഫ്യൂറിക് ആസിഡിന് വലിയ അളവിൽ കോൾ ഗാസ് വലിച്ചെടുക്കാൻ സാധിക്കുമെന്ന് അദ്ദേഹം കണ്ടെത്തി.
ഇതിന്റെ ഫലമായുണ്ടായ ലായനി അദ്ദേഹം ഹെൻട്രി ഹെന്നെൽ എന്ന് ബ്രിട്ടീഷുകാരനായ രസതന്ത്രജ്ഞന് കൈമാറി.
ഈ ലായനിയിൽ "സൾഫോവിനിക് ആസിഡ്" ( ഈഥൈൽ ഹൈഡ്രജൻ സൾഫേറ്റ് ) കലർന്നിട്ടുണ്ടെന്ന് അദ്ദേഹം കണ്ടെത്തി.
1828-ൽ സൾഫോവിനിക് ആസിഡ് വിശ്ലേഷണം ചെയ്താൽ എഥനോൾ ലഭിക്കുമെന്ന് ഹെന്നെലും ഫ്രഞ്ച് രസതന്ത്രജ്ഞനായ ജോർജ്ജസ്-സൈമൺ സെറുല്ലാസും സ്വതന്ത്രമായി കണ്ടെത്തുകയുണ്ടായി.
1825-ൽ എഥനോൾ എഥിലീനിൽ (കോൾ ഗാസിന്റെ ഒരു ഭാഗം) നിന്ന് ആസിഡ് രാസത്വരകമായി ഉപയോഗിച്ചുള്ള ഹൈഡ്രേഷനിലൂടെ സൃഷ്ടിക്കാനാവുമെന്ന് ഫാരഡേ കണ്ടെത്തുകയായിരുന്നു (അറിയാതെയായിരുന്നു ഈ കണ്ടുപിടിത്തമെങ്കിലും).
ഇപ്പോൾ വ്യാവസായികാടിസ്ഥാനത്തിൽ എഥനോൾ നിർമ്മിക്കുന്നത് സമാനമായ ഒരു പ്രക്രീയയിലൂടെയാണ്.
1840-കളിൽ തന്നെ എഥനോൾ അമേരിക്കൻ ഐക്യനാടുകളിൽ വിളക്കുകളിൽ ഇന്ധനമായി ഉപയോഗിച്ചിരുന്നു.
അമേരിക്കൻ ആഭ്യന്തരയുദ്ധസമയത്ത് വ്യാവസായികാടിസ്ഥാനത്തിൽ എഥനോൾ ഉപയോഗിക്കുന്നതിന് നികുതി ഏർപ്പെടുത്തിയതുമൂലം ഇത് ലാഭകരമല്ലാതെയായി.
ഈ നികുതി 1906-ൽ പിൻവലിക്കപ്പെട്ടു.
ആദ്യമിറങ്ങിയ ഫോർഡ് മോഡൽ ടി കാറുകൾ 1908 വരെ എഥനോളിലാണ് ഓടിയിരുന്നത്.
വർത്തമാനകാലത്ത് ലബോറട്ടറികളിലെ സ്പിരിറ്റ് ലാമ്പ് കത്തിക്കാൻ എഥനോൾ ഉപയോഗിക്കുന്നുണ്ട്.
വ്യവസായ ആവശ്യങ്ങൾക്കായുള്ള എഥനോൾ എഥിലീനിൽ നിന്നാണ് നിർമ്മിക്കുന്നത്.
മരുന്നുകൾ, നിറങ്ങൾ, പെർഫ്യൂമുകൾ എന്നിങ്ങനെ മനുഷ്യരുപയോഗിക്കുന്ന പല വസ്തുക്കളും എഥനോളിൽ ലയിപ്പിച്ചാണ് വിപണിയിലെത്തിക്കുന്നത്.
രസന്തന്ത്രത്തിൽ എഥനോൾ മറ്റുവസ്തുക്കൾ ലയിപ്പിക്കാനും മറ്റു പദാർത്ഥങ്ങൾ സൃഷ്ടിക്കാനും ഉപയോഗിക്കുന്നുണ്ട്.
ചൂടും പ്രകാശവും കിട്ടാൻ എഥനോൾ കത്തിക്കുന്ന രീതിക്ക് നീണ്ട ചരിത്രമുണ്ടെങ്കിലും ആന്തരദഹനയന്ത്രങ്ങളിൽ ഇതിന്റെ ഉപയോഗം പ്രായേണ പുതിയതാണ്.
ഭൗതിക ഗുണങ്ങൾ Ethanol burning with its spectrum depicted.
Ethanol burning in a shallow dish.
ബാഷ്പശീലമുള്ളതും എളുപ്പം തീ പിടിക്കുന്നതും നിറമില്ലാത്തതുമായ ഒരു ദ്രാവകമാണ് എഥനോൾ.
രാസ ഗുണങ്ങൾ അമ്ല-ക്ഷാര രസതന്ത്രം
ഹൈഡ്രോക്സിൽ ഗ്രൂപ്പിന്റ സാന്നിധ്യം മൂലം എഥനോൾ തന്മാത്ര ഭാഗികമായി ക്ഷാരഗുണം കാണിക്കുന്നു.
100% എഥനോളിൻറെ പിഎച്ച് മൂല്യം 7.33 ആണ്.
ഹാലോജിനേഷൻ
എഥനോൾ ഹൈഡ്രജൻ ഹാലൈഡുമായി പ്രവർത്തിച്ച് ഈഥൈൽ ഹാലൈഡുകൾ ഉണ്ടാവുന്നു: CH 3 CH 2 OH + HCl → CH 3 CH 2 Cl + H 2 O
HCL പ്രവർത്തനത്തനം നടക്കണമെങ്കിൽ അഭികാരകങ്ങൾ ആവശ്യമാണ് .
എസ്റ്റർ രൂപവത്കരണം
എഥനോൾ കാർബോക്സിലിക് ആസിഡുമായി പ്രവർത്തിച്ച് ഈഥൈൽ എസ്റ്ററും വെള്ളവും ഉണ്ടാവുന്നു.
RCOOH + HOCH 2 CH 3 → RCOOCH 2 CH 3 + H 2 O .
നിർജ്ജലീകരണം (ഡീഹൈഡ്രേഷൻ)
സൾഫ്യൂരിക് ആസിഡ് പോലുള്ള ശക്തിയേറിയ നിർജ്ജലീകാരികളുമായി എഥനോൾ പ്രതിപ്രവർത്തിക്കുമ്പോൾ ഡീഹൈഡ്രേഷന് വിധേയമായി ഡൈഈഥൈൽ ഈഥറോ എഥിലീനോ ഉണ്ടാവുന്നു.
2 CH 3 CH 2 OH → CH 3 CH 2 OCH 2 CH 3 + H 2 O (120 °C) CH 3 CH 2 OH → H 2 C=CH 2 + H 2 O (160 °C) ഓക്സീകരണം
അസറ്റാൽഡിഹൈഡും അസെറ്റിക് ആസിഡും ഉപയോഗിച്ച് എഥനോളിനെ ഓക്സീകരിക്കാവുന്നതാണ്.
മനുഷ്യ ശരീരത്തിൽ, ഓക്സീകരണ പ്രവർത്തനങ്ങളെല്ലാം കാറ്റലൈസ് ചെയ്യുന്നത് എൻസൈമുകളാണ്.
ക്രോമിക് ആസിഡോ പൊട്ടാസ്യം പെർമാംഗനേറ്റോ പോലുള്ള ശക്തിയേറിയ ഓക്സീകാരികളുടെ അക്വസ് ലായനികൾ എഥനോളിനെ ഓക്സീകരിച്ച് അസെറ്റിക് ആസിഡാക്കി മാറ്റുന്നു.
ഇതിനെ പിരിഡിനിയം ക്രോമിക് ക്ലോറൈഡുമായി പ്രവർത്തിപ്പിച്ചാൽ ഓക്സീകരിച്ച് അസറ്റാൽഡിഹൈഡായി മാറുന്നു .
ക്രോമിക് ആസിഡ് ഉപയോഗിച്ചുള്ള എഥനോളിന്റെ ഓക്സീകരണം താഴെപ്പറയുന്നു.
C 2 H 5 OH + 2[O] → CH 3 COOH + H 2 O ക്ലോറിനേഷൻ
എഥനോൾ ക്ലോറിനുമായി പ്രവർത്തിക്കുമ്പോൾ എഥനോളിലെ ഇരു വശത്തുമുള്ള ആൽഫാ കാർബൺ ക്ലോറിനുമായി ചേർന്ന് ക്ലോറാൾ എന്ന സംയുക്തം രൂപം കൊള്ളുന്നു.
4Cl 2 + C 2 H 5 OH → CCl 3 CHO + 5HCl ജ്വലനം
എഥനോൾ ജ്വലിച്ച് വെള്ളവും കാർബൺ ഡൈയോക്സൈഡും ഉണ്ടാവുന്നു.
C 2 H 5 OH(g) + 3 O 2 (g) → 2 CO 2 (g) + 3 H 2 O(l); (ΔH r = −1409 kJ/mol ) നിർമ്മാണം
എഥിലീന്റെ ഹൈഡ്രേഷൻ വഴിയും യീസ്റ്റ് മുഖേന പഞ്ചസാര പുളിപ്പിക്കുന്നതിലൂടെയും എഥനോൾ നിർമ്മിക്കാം .
എഥിലീൻ ഹൈഡ്രേഷൻ C 2 H 4 (g) + H 2 O (g) → CH 3 CH 2 OH (l) .
പുളിപ്പിക്കൽ
ആൽക്കഹോളിക് ബീവറേജുകളിൽ എഥനോൾ ഉപയോഗിക്കുന്നു.
യീസ്റ്റ് പഞ്ചസാരയെ മെറ്റബോളൈസ് ചെയ്ത് എഥനോളും കാർബൺ ഡൈയോക്സൈഡും ഉണ്ടാവുന്നു.
C 6 H 12 O 6 → 2 CH 3 CH 2 OH + 2 CO 2 .
അവലംബം ↑ 1 2 Forbes, Robert James(1948) A short history of the art of distillation , p.89 ↑ T. Lowitz (1796) "Anzeige eines, zur volkommen Entwasserung des Weingeistes nothwendig zu beobachtenden, Handgriffs" (Report of a task that must be done for the complete dehydration of wine spirits [i.e., alcohol-water azeotrope]), (Crell's) Chemische Annalen … , vol.
1, pages 195 - 204.
Here (pp. 197 - 198) Lowitz dehydrated the azeotrope by mixing it with a 2:1 excess of anhydrous alkali and then distilling the mixture over low heat.
↑ ↑ Théodore de Saussure (1807) "Mémoire sur la composition de l'alcohol et de l'éther sulfurique," Journal de physique, de chimie, d'histoire naturelle et des arts , vol.
64, pages 316 - 354.
In his 1807 paper, Saussure determined ethanol's composition only roughly; a more accurate analysis of ethanol appears on page 300 of his 1814 paper:  Théodore de Saussure (1814) "Nouvelles observations sur la composition de l'alcool et de l'éther sulfurique," Annales de Chimie , 89: 273-305.
↑ ↑ Faraday, M. (1825) "On new compounds of carbon and hydrogen, and on certain other products obtained during the decomposition of oil by heat," Philosophical Transactions of the Royal Society of London 115 : 440-466.
In a footnote on page 448, Faraday notes the action of sulfuric acid on coal gas and coal-gas distillate; specifically, "The [sulfuric] acid combines directly with carbon and hydrogen; and I find when [the resulting compound is] united with bases [it] forms a peculiar class of salts, somewhat resembling the sulphovinates [i.e., ethyl sulfates], but still different from them."
↑ Hennell, H. (1826) "On the mutual action of sulphuric acid and alcohol, with observations on the composition and properties of the resulting compound," Philsophical Transactions of the Royal Society , vol.
116, pages 240 - 249.
On page 248, Hennell mentions that Faraday gave him some sulfuric acid in which coal gas had dissolved and that he (Hennell) found that it contained "sulphovinic acid" (ethyl hydrogen sulfate).
↑ On page 368, Hennell produces ethanol from "sulfovinic acid" ( ethyl hydrogen sulfate ).
↑ Sérullas, Georges-Simon (1828) "De l'action de l'acide sulfurique sur l'alcool, et des produits qui en résultent" (On the action of sulfuric acid on alcohol, and products that result from it), Annales de Chimie et de Physique , vol 39, pages 152-186.
On page 158, Sérullas mentions the production of alcohol from "sulfate acid d'hydrogène carboné" (hydrocarbon acid sulfate).
↑ In 1855, the French chemist Marcellin Berthelot confirmed Faraday's discovery by preparing ethanol from pure ethylene.
Marcellin Berthelot (1855) "Sur la formation de l'alcool au moyen du bicarbure d'hydrogène" (On the formation of alcohol by means of ethylene), Annales de chimie et de physique , series 3, vol.
43, pages 385-405.
(Note:  The chemical formulas in Berthelot's paper are wrong because chemists at that time used the wrong atomic masses for the elements; e.g., carbon (6 instead of 12), oxygen (8 instead of 16), etc.) ↑ ↑ ↑ {{ cite book }} :  CS1 maint: multiple names: authors list ( link ) 1 2 {{ cite book }} :  CS1 maint: multiple names: authors list ( link ) ↑ ↑ Mills, G.A.; Ecklund, E.E. " Alcohols as Components of Transportation Fuels ."
Annual Review of Energy.
12, 47–80.
Retrieved on September 2, 2007.
കൂടുതൽ വായനയ്ക്ക് നാഷണൽ ഇൻസ്റ്റിറ്റ്യൂട്ട് ഓഫ് അബ്യൂസ് ആൻഡ് ആൾക്കഹോളിസം മദ്യവുമായി ബന്ധപ്പെട്ട ആരോഗ്യപ്രശ്നങ്ങളെ സംബന്ധിച്ച ഒരു ഡേറ്റാബേസ് കാത്തുസൂക്ഷിക്കുന്നുണ്ട്.
ടി.ഒ.എച്ച്. ആർക്കൈവൽ ഡേറ്റാബേസ് (1972–2003) Archived 2008-05-09 at the Wayback Machine .
ആൾക്കഹോൾ ആൻഡ് ആൾക്കഹോൾ പ്രോബ്ലംസ് സയൻസ് ഡേറ്റാബേസ്.
ബോയ്സ്, ജോൺ എം., പിറ്റെട്ട് ഡിഡിയർ.
"ഹാൻഡ് ഹൈജീൻ ഇൻ ഹെൽത്ത് കെയർ സെറ്റിംഗ്സ്" .
സെന്റെർ ഫോർ ഡിസീസ് കൺട്രോൾ , അറ്റ്ലാന്റ , ജോർജ്ജിയ , അമേരിക്കൻ ഐക്യനാടുകൾ.
Sci-toys വെബ്സൈറ്റ് എക്സ്പ്ലനേഷൻ ഓഫ് യു.എസ്. ഡീനേച്ചേഡ് ആൾക്കഹോൾ ഡെസിഗ്നേഷൻസ് സ്മിത്ത്, എം.ജി., ആൻഡ് എം. സ്നൈഡർ.
"എഥനോൾ ഇൻഡ്യൂസ്ഡ് വിറുലൻസ് ഓഫ് ആക്റ്റിനോബാക്റ്റർ ബൗമാനി ".
അമേരിക്കൻ സൊസൈറ്റി ഓഫ് മൈക്രോബയോളജി മീറ്റിംഗ് .
വോളിയം 1 ജൂൺ 5 – ജൂൺ 9.
അറ്റ്ലാന്റ.
പുറത്തേയ്ക്കുള്ള കണ്ണികൾ Wikimedia Commons has media related to എഥനോൾ .
ഇന്റർനാഷണൽ ലേബർ ഓർഗനൈസേഷൻ എഥനോൾ സേഫ്റ്റി ഇൻഫർമേഷൻ നാഷണൽ പൊല്യൂട്ടന്റ് ഇൻവെന്ററി – എഥനോൾ ഫാക്റ്റ് ഷീറ്റ് നാഷണൽ ഇൻസ്റ്റിറ്റ്യൂട്ട് ഓഫ് സ്റ്റാൻഡേഡ്സ് ആൻഡ് ടെക്നോളജി കെമിക്കൽ ഡേറ്റ ഓൺ എഥനോൾ ChEBI – ബയോളജി റിലേറ്റഡ് ഷിക്കാഗോ ബോർഡ് ഓഫ് ട്രേഡ് ന്യൂസ് ആൻഡ് മാർക്കറ്റ് ഡേറ്റ ഓൺ എഥനോൾ ഫ്യൂച്ചേഴ്സ് വേപർ പ്രഷൺ , ലിക്വിഡ് ഡെൻസിറ്റി , ഡൈനാമിക് ലിക്വിഡ് വിസ്കോസിറ്റി , സർഫേസ് ടെൻഷൻ എന്നിവ കണക്കാക്കുന്നത് യു.എസ്. നാഷണൽ ലൈബ്രറി ഓഫ് മെഡിസിൻ: ഡ്രഗ് ഇൻഫർമേഷൻ പോർട്ടൽ – എഥനോൾ എഥനോൾ ഹിസ്റ്ററി Archived 2014-09-15 at the Wayback Machine .
എ ലുക്ക് ഇൻ ടു ദി ഹിസ്റ്ററി ഓഫ് എഥനോൾ ChemSub Online: Ethyl alcohol
വരലക്ഷ്മി ശരത്കുമാർ ഇംഗ്ലീഷ് വിലാസം https://ml.wikipedia.org/wiki/Varalaxmi_Sarathkumar
പ്രധാനമായും തമിഴ് , മലയാളം , കന്നട ചലച്ചിത്രരംഗത്ത് പ്രവർത്തിക്കുന്ന ഒരു ഇന്ത്യൻ ചലച്ചിത്ര അഭിനേത്രിയാണ് വരലക്ഷ്മി ശരത്കുമാർ (ജനനം: 5 മാർച്ച് 1985).
2012 - ൽ പുറത്തിറങ്ങിയ പോടാ പോടീ എന്ന തമിഴ് ചലച്ചിത്രത്തിലാണ് ആദ്യമായി അഭിനയിച്ചത്.
ഈ ചലച്ചിത്രത്തിൽ ലണ്ടനിൽ പ്രവർത്തിക്കുന്ന ഒരു നർത്തകിയുടെ വേഷമാണ് അവതരിപ്പിച്ചത്.
തമിഴ് ചലച്ചിത്ര നടനായ ആർ. ശരത്കുമാറിന്റെയും ഛായയുടെയും മകളായി 1985 മാർച്ച് 5 - ന് വരലക്ഷ്മി ജനിച്ചു.
ശരത്കുമാറിന്റെ നാലു മക്കളിൽ ഏറ്റവും മൂത്ത മകളാണ് വരലക്ഷ്മി.
ഛായയുടെ മറ്റൊരു മകളായ പൂജ, തമിഴ് ചലച്ചിത്രനടി രാധികയുടെയും ശരത്കുമാറിന്റെയും മക്കളായ രാഹുൽ, റയാൻ ഹാർഡി എന്നിവരാണ് സഹോദരങ്ങൾ.
പ്രാഥമിക വിദ്യാഭ്യാസത്തിനു ശേഷം ചെന്നൈയിലെ ഹിന്ദുസ്ഥാൻ ആർട്സ് ആന്റ് സയൻസ് കോളേജിൽ നിന്നും മൈക്രോബയോളജിയിൽ ബിരുദവും എഡിൻബർഗ് സർവകലാശാലയിൽ നിന്നും ബിസിനസ് മാനേജ്മെന്റിൽ ബിരുദാനന്തര ബിരുദവും കരസ്ഥമാക്കിയിട്ടുണ്ട്.
ഇതിനുശേഷം നടിയാകുന്നതിനു മുൻപ് മുംബൈയിലെ അനുപം ഖേറിന്റെ ആക്ടിങ് സ്കൂളിലും പരിശീലനം നേടുകയുണ്ടായി.
2008 - ൽ വരലക്ഷ്മി, വിഘ്നേഷ് ശിവൻ സംവിധാനം ചെയ്യുന്ന പ്രണയ ചലച്ചിത്രമായ പോടാ പോടീയിൽ അഭിനയിക്കുന്നതിനായി കരാറൊപ്പിടുകയുണ്ടായി.
ചിത്രത്തിൽ വരലക്ഷ്മി അവതരിപ്പിച്ച ലണ്ടനിൽ പ്രവർത്തിക്കുന്ന നർത്തകിയുടെ കഥാപാത്രത്തിന്റെ സ്വഭാവങ്ങളാണ് ആ വേഷം ചെയ്യാൻ പ്രേരണയായതെന്ന് പിന്നീട് പറഞ്ഞിരുന്നു.
ഏതാണ്ട് നാലു വർഷക്കാലം ഈ ചിത്രത്തിന്റെ നിർമ്മാണ പ്രവർത്തനങ്ങൾ നീണ്ടുനിന്നു.
ഒടുവിൽ 2012 - ലാണ് പോടാ പോടീ പുറത്തിറങ്ങിയത്.
ചിത്രത്തിൽ സിലമ്പരസനോടൊപ്പം കേന്ദ്ര കഥാപാത്രത്തെ അവതരിപ്പിച്ച വരലക്ഷ്മിയുടെ അഭിനയം വിമർശകരിൽ നിന്ന് അനുകൂലമായ അഭിപ്രായങ്ങൾ സ്വന്തമാക്കി.
ചലച്ചിത്ര വിമർശന വെബ്സൈറ്റായ Rediff.com "scene stealer" എന്നും "she comes across as a genuine, warm person, able and willing to accept those around her for themselves, and rattles off her dialogues with such spontaneity and charm that she wins you over right away" എന്നുമായിരുന്നു ഈ ചലച്ചിത്രത്തിലെ വരലക്ഷ്മിയുടെ അഭിനയത്തെക്കുറിച്ച് അഭിപ്രായപ്പെട്ടത്.
കൂടാതെ മറ്റൊരു വെബ്‌സൈറ്റായ Sify.com, "is the big surprise here as she makes a promising debut and brings alive her character with not just those smart lines, but with the kind of confidence and candour" എന്നും പറയുകയുണ്ടായി.
വാണിജ്യപരമായി ശരാശരി വിജയം നേടിയ ഈ ചലച്ചിത്രം മൾട്ടിപ്ലക്സ് തിയേറ്ററുകളിൽ മികച്ച രീതിയിൽ പ്രദർശനവിജയം കരസ്ഥമാക്കുകയും ചെയ്തിരുന്നു.
പോടാ പോടീ പുറത്തിറങ്ങിയ ശേഷം സുന്ദർ.
സി സംവിധാനം ചെയ്ത മദ ഗജ രാജ എന്ന ചലച്ചിത്രത്തിൽ വിശാലിനോടൊപ്പം അഭിനയിച്ചിരുന്നുവെങ്കിലും സാമ്പത്തിക പ്രശ്നങ്ങളാൽ ഈ ചിത്രം പിന്നീട് പുറത്തിറങ്ങിയില്ല.
വരലക്ഷ്മി അഭിനയിച്ച് രണ്ടാമത്ത് പുറത്തിറങ്ങിയത് 2014 - ൽ മാണിക്യ എന്ന കന്നട ചലച്ചിത്രമായിരുന്നു.
കന്നട ചലച്ചിത്രനടൻ സുദീപ് കേന്ദ്ര കഥാപാത്രത്തെ അവതരിപ്പിച്ച ഈ ചിത്രം ആ വർഷത്തെ ഏറ്റവും കൂടുതൽ കളക്ഷൻ നേടിയ കന്നട ചിത്രങ്ങളിലൊന്നായി മാറിയിരുന്നു.
2014 - ൽ തന്നെ ബാല സംവിധാനം ചെയ്യുന്ന താരൈ തപ്പട്ടൈ എന്ന ചലച്ചിത്രത്തിൽ വരലക്ഷ്മി അഭിനയിക്കാൻ ആരംഭിച്ചിരുന്നു.
ഈ ചിത്രത്തിൽ ഒരു കരകാട്ടം നർത്തകിയുടെ വേഷം അവതരിപ്പിക്കുന്നതിനു വേണ്ടി ഏതാണ്ട് പത്ത് കിലോഗ്രാം ഭാരം വരലക്ഷ്മി കുറയ്ക്കുകയുണ്ടായി.
2016 - ൽ, കസബ എന്ന മലയാള ചലച്ചിത്രത്തിൽ മലയാള നടൻ മമ്മൂട്ടിയോടൊപ്പം അഭിനയിക്കുന്നുണ്ടെന്ന് വരലക്ഷ്മി ട്വിറ്ററിലൂടെ അറിയിക്കുകയുണ്ടായി.
ഈ ട്വീറ്റിൽ, മമ്മൂട്ടിയോടൊപ്പം അഭിനയിക്കുന്നത് ഒരു വലിയ അവസരമാണെന്നും താരൈ തപ്പട്ടൈയിലൂടെയാണ് ഈ അവസരം ലഭിച്ചതെന്നും വരലക്ഷ്മി പറഞ്ഞിരുന്നു.
കൂടാതെ തമിഴ് ചലച്ചിത്രമായ അപ്പായുടെ മലയാളം റീമേക്കായ ആകാശ മിഠായിയിലും ഒരു പ്രധാന കഥാപാത്രം ചെയ്യാൻ തുടങ്ങിയെങ്കിലും പിന്നീട് നിർമ്മാതാക്കളുമായുണ്ടായ പ്രശ്നങ്ങൾ കാരണം ഈ ചലച്ചിത്രം ചെയ്യുന്നില്ലെന്ന് അറിയിക്കുകയുണ്ടായി.
2017 - ൽ വരലക്ഷ്മി അഭിനയിച്ച സത്യ, എച്ചരിക്കൈ എന്നീ രണ്ട് ചലച്ചിത്രങ്ങൾ പുറത്തിറങ്ങി.
എച്ചരിക്കൈ എന്ന ചലച്ചിത്രത്തിൽ പണത്തിനുവേണ്ടി തട്ടിക്കൊണ്ടു പോകപ്പെടുന്ന ഒരു നർത്തകിയുടെ വേഷമാണ് വരലക്ഷ്മി അവതരിപ്പിച്ചത്.
2017 ഒക്ടോബർ 14 മുതൽ ജയ ടി.വി.യിൽ ഉന്നൈ അറിന്താൽ എന്ന പേരിൽ ഒരു റിയാലിറ്റി ഷോയുടെ അവതാരകയായും വരലക്ഷ്മി പ്രവർത്തിക്കുന്നുണ്ട്.
2018 - ൽ വിജയ് കേന്ദ്ര കഥാപാത്രത്തെ അവതരിപ്പിച്ച് എ.ആർ. മുരുകദാസ് സംവിധാനം ചെയ്ത് പുറത്തിറങ്ങിയ സർക്കാർ എന്ന ചലച്ചിത്രത്തിലെ വരലക്ഷ്മിയുടെ പ്രതിനായക കഥാപാത്രം ഏറെ ശ്രദ്ധിക്കപ്പെട്ടിരുന്നു.